Искане за достъп до лични данни (чл. 15 от Регламент (ЕС) 2016/679)
С това искане физическо лице иска от администратор на лични данни (организация, фирма, училище) да потвърди дали обработва негови данни и да му предостави копие от тях и информацията по чл. 15 от Общия регламент относно защитата на данните (GDPR). Администраторът отговаря без ненужно забавяне и най-късно до един месец (чл. 12, пар. 3); срокът може да се удължи с още два месеца при сложни или многобройни искания, като ви уведомят.
До (наименование на администратора, адрес или имейл за връзка, длъжностно лице по защита на данните, ако има): ________________________________________
Име на заявителя: ________________________________________
Данни за връзка (адрес, имейл, телефон): ________________________________________
Данни, по които администраторът да ви идентифицира (напр. номер на членска карта, договор, имейл, ползван при регистрация): ________________________________________
Искам да получа
потвърждение дали обработвате мои лични данни;
копие от личните данни, които обработвате;
целите на обработването и категориите данни;
получателите или категориите получатели, включително в трети държави;
срока за съхранение или критериите за определянето му;
източника на данните, ако не са събрани от мен;
дали има автоматизирано вземане на решения, включително профилиране.
Предпочитан начин за получаване на отговора (на хартия / по имейл): ________________________________________
Знам, че мога да подам жалба до Комисията за защита на личните данни (cpdp.bg), ако не получа отговор в срок.
Дата и подпис: ________________________________________

Шаблон от „Отворени покани“ (tsotsorkovfoundation.bg). Свободен за ползване и промяна. Не е правна консултация.




